Adjie Massaid

Raden Pandji Chandra Pratomo Samiadji Massaid (EYD: Raden Panji Chandra Pratomo Samiaji Massaid; 7 Agustus 1967 – Pèbruari 2011) panèka aktor, modèl, bân politisi Indonèsia sè katoronan Bâlândhâ, Jhâbâ, bân Madhurâ. Salèrana panèka ramana modèl, artis, bân panyanyi Indonèsia Aaliyah Massaid.

 Biografi 
Adjie sè andi' dârâ Jhâbâ-Madhurâ-Bâlândhâ panèka ana’ nomer duwa’ dâri empa’ pottrana Raden Pandji Sujono Tjondro Adiningrat sareng Joyce Rosita Broers.  Adjie matadâ' bâkto kènè'na bân asakola SD è Rawamangun, Jakarta Tèmor. È bâkto è kellas empa' SD, Adjie noro' kalowargana pinda ka Bâlândhâ è taon 1975. È bâkto ghi' ngodâ, Adjie Massaid toman amaèn ghâbây kleb bal-balan papan attas Bâlândhâ, Ajax Junior. 

 Karir 

 Karir Èkting 
Adjie amolaè karir è Indonesia mènangka modèl catwalk.  Èktingnga sè partama èmolaè è filem lajâr lèbâr karjâna Garin Nugroho, Cinta dalam Sepotong Roti (1990). 

 Karir Politik 
Adjie amolaè karirra kalabân aghâbhung ka Partai Demokrat è taon 2004. Kalabân kamennanganna Demokrat, Adjie èpèlè mènangka angghuta DPR Indonesia ghâbây pèriodè 2004-2009. È bâkto pèriodè kaduwâ' pamarenta'an SBY, salèrana toju' polè dhâddhi angghuta Komisi V DPR Indonèsia ghâbây pèriodè 2009-2014 dâri Partai Demokrat. Salaèn lalakon politikka, Adjie jhughân atugas mènangka manajer timnas U-23 ghâbây pra-Olimpiade. 

 Sèdhâ 
Adjie Massaid sèdhâ è arè Sabtu, 5 Pèbruwari 2011, pokol 00.00.  Salèrana sèdhâ è omor 43 taon è RS Fatmawati polana sakè' jantung.  Mayyit Adjie èsâmayamaghi è romana è Taman Cilandak bân èkobhur è TPU Jeruk Purut, Jakarta Lao'. Sabellunna sèdhâ, Adjie Massaid sempât amaèn bal-balan è Stadion Lebak Bulus, Jakarta.

 Sombher